61999CO0246_EL
Διάδικοι
Σκεπτικό της απόφασης
Διατακτικό
Διάδικοι
Στην υπόθεση C-246/99,
Επιτροπή των Ευρωπαϊκών Κοινοτήτων, εκπροσωπούμενη από τους R. B. Wainwright και H. C. Støvlbæk, με τόπο επιδόσεων στο Λουξεμβούργο,
προσφεύγουσα,
υποστηριζόμενη από το
Ηνωμένο Βασίλειο της Μεγάλης Βρετανίας και Βόρειας Ιρλανδίας, εκπροσωπούμενο από την R. V. Magrill, επικουρούμενη από τον A. Robertson, barrister, με τόπο επιδόσεων στο Λουξεμβούργο,
παρεμβαίνον,
κατά
Βασιλείου της Δανίας, εκπροσωπούμενο από τον J. Molde, με τόπο επιδόσεων στο Λουξεμβούργο,
καθού,
που έχει ως αντικείμενο να αναγνωριστεί ότι το Βασίλειο της Δανίας, διατηρώντας σε ισχύ, αφενός τις διατάξεις του άρθρου 2, παράγραφος 1, σε συνδυασμό με το άρθρο 1, παράγραφος 2 της υπουργικής απόφασης 124, της 27ης Φεβρουαρίου 1989, σχετικά με τις συσκευασίες της μπύρας και των αναψυκτικών, όπως τροποποιήθηκε τελευταία με την υπουργική απόφαση 300, της 30ής Απριλίου 1997, που προβλέπουν ότι τα ποτά που εμπίπτουν στην απόφαση αυτή μπορούν να διατίθενται στην αγορά μόνο σε επιστρεφόμενες συσκευασίες, και, αφετέρου, το άρθρο 3 της ιδίας απόφασης, βάσει του οποίου οι συσκευασίες των εισαγομένων ποτών δεν πρέπει να είναι μεταλλικές, παρέβη τις υποχρεώσεις που υπέχει από την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, σ. 10), και ιδίως από το άρθρο της 18, σε συνδυασμό με τα άρθρα 5, 7 και 9, καθώς και από τα άρθρα 30 και 36 της Συνθήκης ΕΚ (νυν, κατόπιν τροποποιήσεως, άρθρα 28 ΕΚ και 30 ΕΚ),
Ο ΡΟΕΔΡΟΣ ΤΟΥ ΔΙΚΑΣΤΗΡΙΟΥ,
αφού άκουσε τον γενικό εισαγγελέα D. Ruiz-Jarabo Colomer,
εκδίδει την ακόλουθη
Διάταξη
Σκεπτικό της απόφασης
1 Με δικόγραφο που κατέθεσε στη Γραμματεία του Δικαστηρίου την 1η Ιουλίου 1999, η Επιτροπή των Ευρωπαϊκών Κοινοτήτων άσκησε βάσει του άρθρου 226 ΕΚ προσφυγή με την οποία ζητεί να αναγνωριστεί ότι το Βασίλειο της Δανίας, διατηρώντας σε ισχύ, αφενός τις διατάξεις του άρθρου 2, παράγραφος 1, σε συνδυασμό με το άρθρο 1, παράγραφος 2 της υπουργικής απόφασης 124, της 27ης Φεβρουαρίου 1989, σχετικά με τις συσκευασίες της μπύρας και των αναψυκτικών, όπως τροποποιήθηκε τελευταία με την υπουργική απόφαση 300, της 30ής Απριλίου 1997, που προβλέπουν ότι τα ποτά που εμπίπτουν στην απόφαση αυτή μπορούν να διατίθενται στην αγορά μόνο σε επιστρεφόμενες συσκευασίες, και, αφετέρου, το άρθρο 3 της ιδίας απόφασης, βάσει του οποίου οι συσκευασίες των εισαγομένων ποτών δεν πρέπει να είναι μεταλλικές, παρέβη τις υποχρεώσεις που υπέχει από την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, σ. 10), και ιδίως από το άρθρο της 18, σε συνδυασμό με τα άρθρα 5, 7 και 9, καθώς και από τα άρθρα 30 και 36 της Συνθήκης ΕΚ (νυν, κατόπιν τροποποιήσεως, άρθρα 28 ΕΚ και 30 ΕΚ).
2 Με επιστολή της 11ης Ιουλίου 2002 που περιήλθε στη Γραμματεία του Δικαστηρίου στις 15 Ιουλίου 2002, η Επιτροπή δήλωσε στο Δικαστήριο, σύμφωνα με το άρθρο 78 του Κανονισμού Διαδικασίας, ότι παραιτείται από την προσφυγή της και ζήτησε να καταδικαστεί το καθού στα δικαστικά έξοδα.
3 Με επιστολή που κατέθεσε στη Γραμματεία του Δικαστηρίου στις 26 Ιουλίου 2002, το Βασίλειο της Δανίας δήλωσε ότι δεν έχει να διατυπώσει παρατηρήσεις επί της παραιτήσεως εκτός όσον αφορά τα δικαστικά έξοδα. Δηλώνει ότι είναι διατεθειμένο να δεχθεί την πρόταση της Επιτροπής για τον τερματισμό της υπόθεσης αυτής. Ωστόσο, αναφερόμενο στα αιτήματα που διατυπώνει με το υπόμνημα αντικρούσεως, θεωρεί ότι τα δικαστικά έξοδα πρέπει να επιδικαστούν εις βάρος της Επιτροπής.
4 Σύμφωνα με το άρθρο 69, παράγραφος 5, πρώτο εδάφιο, του Κανονισμού Διαδικασίας, ο παραιτούμενος διάδικος καταδικάζεται στα δικαστικά έξοδα αν το ζητήσει ο αντίδικος με τις παρατηρήσεις του επί της παραιτήσεως. Ωστόσο, κατόπιν αιτήσεως του παραιτουμένου διαδίκου, καταδικάζεται στα έξοδα ο αντίδικος αν τούτο δικαιολογείται από τη στάση του.
5 Εν προκειμένω η προσφυγή και, στη συνέχεια, η παραίτηση της Επιτροπής προκλήθηκαν από τη στάση του Βασιλείου της Δανίας, το οποίο έλαβε τα αναγκαία μέτρα για να εκπληρώσει τις υποχρεώσεις του μόνο μετά την άσκηση της προσφυγής.
6 Συνεπώς το Βασίλειο της Δανίας πρέπει να καταδικαστεί στα δικαστικά έξοδα.
7 Κατ' εφαρμογή του άρθρου 69, παράγραφος 4, πρώτο εδάφιο, του Κανονισμού Διαδικασίας, το Ηνωμένο Βασίλειο της Μεγάλης Βρετανίας και Βόρειας Ιρλανδίας, που παρενέβη στη διαφορά, φέρει τα δικαστικά έξοδά του.
Διατακτικό
Για τους λόγους αυτούς,
Ο ΡΟΕΔΡΟΣ ΤΟΥ ΔΙΚΑΣΤΗΡΙΟΥ
διατάσσει:
1) Η υπόθεση C-246/99 διαγράφεται από το ρωτόκολλο του Δικαστηρίου.
2) Καταδικάζει το Βασίλειο της Δανίας στα δικαστικά έξοδα.
3) Το Ηνωμένο Βασίλειο της Μεγάλης Βρετανίας και Βόρειας Ιρλανδίας φέρει τα δικά του έξοδα.